- Mihai Rotaru susţine că FCSB nu arată ca o echipă campioană
- Patronul Universităţii Craiova a recunoscut, totuşi, că şi-a luat gândul de la titlu
Mihai Rotaru a făcut declaraţii după meciul Universitatea Craiova – Rapid 1-1. Patronul Universităţii Craiova a recunoscut că şi-a luat gândul de la titlu după acest meci.
Rotaru a precizat că visa să bată astăzi, iar sâmbătă Rapid să fi învins FCSB. Patronul Universităţii Craiova a subliniat că aşa echipa lui ar fi revenit în lupta pentru titlu.
Mihai Rotaru: "Nu mi se pare că FCSB arată ca o echipă campioană"!
"A fost un meci captivant, de luptă, între două echipe bune, sensibil egale din punctul meu de vedere, şi cred şi al rapidiştilor.
A fost un meci crâncen, a meritat să vii la stadion. Un meci care a făcut cinste Ligii 1.
Visul nostru era să câştigăm azi, iar sâmbătă Rapid să bată FCSB. Ne renăştea speranţa la titlu. Din păcate, nu ne-a ieşit.
Faţă de CFR am avut 7 puncte, iar în ultima etapă aveam 1 punct peste CFR.
Nu mi s-a părut FCSB aseară că arată ca o echipă campioană. Nici cu Botoşani.
La 1-0 am avut două ocazii, puteam să facem 2-0", a declarat Mihai Rotaru pentru digisport.ro după Universitatea Craiova – Rapid 1-1.
Universitatea Craiova e pe locul 4 în Liga 1 în acest moment, cu 46 de puncte. Liderul FCSB are 18 puncte mai mult decât echipa lui Mihai Rotaru.
Dan Şucu se gândeşte doar la derby-ul cu FCSB: "Doamne, ce mult mi-ar plăcea să batem"
Dan Şucu se gândeşte doar la derby-ul cu FCSB. Patronul Rapidului a subliniat că rezultatul meciului cu Universitatea Craiova avantajează FCSB.
Înainte de derby-ul Rapid – FCSB, care se va disputa sâmbătă, 9 martie, de la ora 20:00, echipa lui Gigi Becali are 12 puncte peste cea a lui Dan Şucu.
"Ştiam că o să întâlnim o echipă foarte puternică, am venit cu gândul să învingem.
Ştiam că o să fie un meci de care pe care, rezultatul avantajează mai mult FCSB-ul.
Doamne, ce mult mi-ar plăcea să batem sâmbătă", a declarat Dan Şucu după Universitatea Craiova – Rapid 1-1.
Rapid – FCSB va fi în format LIVE TEXT sâmbătă, de la ora 20:00, pe AS.ro. Meciul se va disputa pe Arena Naţională.
Cristiano Bergodi a făcut iureş după remiza de la Craiova: "Ne lăsăm de fotbal dacă acela nu e penalty!"
Cristiano Bergodi a făcut iureş după remiza de la Craiova. Antrenorul Rapidului e de părere că echipa sa trebuia să primească penalty în minutul 86, la duelul dintre Maldonado şi Oaidă.
Mijlocaşul Rapidului a tras la poartă, însă imediat s-a prăbuşit în careu. Antrenorul Rapidului e convins că intervenţia lui Maldonado a fost una neregulamentară şi că echipa sa merita să primească penalty.
"Un rezultat pozitiv, dar rămâne cu un gust amar. Noi am venit aici de a câştiga meciul. Am contracarat bine toţi mijlocaşii lor. La prima şansă, ei ne-au dat gol. Până atunci ei nu au făcut nimic.
A fost şi acel episod. M-am uitat la fază, trebuie să spună ei argumentele pentru care nu au dat penalty. Vorbim despre cine a fost la VAR. Cum e posibil? Dacă nu e penalty acesta, atunci ne lăsăm de fotbal! După ce a dat Oaidă, a căzut pe el. Nu e posibil.
Noi avem două meciuri grele. Nu e uşor să câştigi cu Craiova, care e o echipă foarte bună. Ne dorim să câştigăm pentru că mergem la 9 puncte", a spus Bergodi la digisport.ro, după Universitatea Craiova – Rapid 1-1.